iraklixyz/georgian-wikipedia-cleaned huggingface dataset:
დაუსრულებელი თხზულებები

„დაუსრულებელი თხზულებები“ (აგრეთვე ცნობილი როგორც „ნუმენორისა და შუახმელეთის დაუსრულებელი თხზულებები“) — ჯ. რ. რ. ტოლკინის თხზულებებისა და ესეების კრებული, გამოცემული მისი შვილის, კრისტოფერ ტოლკინის რედაქციით.

განსხვავებით „სილმარილიონისგან“, სადაც წარმოდგენილია არდის სამყაროს ქრონოლოგია, დაწყებული მისი შექმნით და ამა თუ იმ ამბის თხრობაც ბოლომდეა მიყვანილი, წიგნში „დაუსრულებელი თხზულებები“ ეფუძნება ტოლკინის დაუსრულებელ ხელნაწერებს. ამასთან, ყოველ მოთხრობას თან ახლავს ახსნა-განმარტებები, სადაც გამოხატულია ვარაუდები ამა თუ იმ ამბის შესაძლო განვითარებაზე - ისევ სხვა ხელნაწერებიდან გამომდინარე.

ისევე, როგორც სილმარილიონის შემთხვევაში, კრისტოფერ ტოლკინმა ეს წიგნიც გამოსცა მხოლოდ მაშინ, როდესაც საფუძვლიანად შეისწავლა მამის მიერ არქივში დატოვებული ჩანაწერები. "დაუსრულებელი თხზულებები" ინტერესს იწვევს ბეჭდების მბრძანებელში მხოლოდ ნაწილობრივ ნახსენები ფაქტების უფრო ვრცელი სახით გადმოცემით - მოთხრობელია ისტარის, ისილდურის დაღუპვის, როჰანის სამეფოს ჩამოყალიბების შესახებ.

განსაკუთრებით საინტერესოა ალდარიონისა და ერენდისის ამბის გადმოცემა, რაც წარმოადგენს კუნძულ ნუმენორის ლეგენდებიდან ყველაზე სრული სახით გადარჩენილ ჩანაწერს.

წიგნის კომერციული წარმატებისა და ტოლკინის მოყვარულთა მხრიდან მისი აღიარების შემდეგ, კრისტოფერი წლების განმავლობაში გამოსცემდა წიგნების არანაკლებ მნიშვნელოვან სერიას „შუახმელეთის ისტორია“.

თავები
ნაწილი 1 - პირველი ეპოქა

ტუორსა და მის გონდოლინში მისვლაზე
 (ამბავი ჰურინის შვილებისა)

ნაწილი 2 - მეორე ეპოქა

ნუმენორის კუნძულის აღწერა
ალდარიონი და ერენდისი - მეზღვაურის ცოლი
ელროსის ხაზი: ნუმენორის მეფენი
ამბავი გალადრიელისა და კელებორნისა

ნაწილი 3 - მესამე ეპოქა

მარცხი ზამბახის ველებზე
კირიონი და ეორლი და გონდორისა და როჰანის მეგობრობა
მოგზაურობა ერებორში
ნადირობა ბეჭედზე
ბრძოლა იზენთან

ნაწილი 4

დრუადანები
ისტარი
პალანტირი
კოტელნი

კოტელნი — ახალი ციმბირის კუნძულების არქიპელაგის ყველაზე დიდი და მაღალი კუნძული (რუსეთის ტერიტორია, იაკუტია). შედის ანჟუს კუნძულების ჯგუფში. ფართობი 23,2 ათასი კმ². ნაპირები დასერილია დიდი ყურეებითა და უბეებით; ბევრი კონცხია. ჭარბობს მთაგორიანი რელიეფი. სიმაღლე 361 მეტრამდე (მთა მალაკატინ-ტასი). ზღვის თავთხელების დაშრობის შედეგად კოტელნის შეუერთდა ორი ყოფილი კუნძული — ბუნგეს მიწა და ფადეევის; წარმოიქმნა ხმელეთის ერთობლივი მასივი. დამახასიათებელია არქტიკული უდაბნოს ლანდშაფტები მეჩხერი ბალახოვან-ბუჩქოვანი საფარით, ქვაყრილებითა და პოლიგონური ყინვაბზარული ნაპრალებით. სხვადასხვა ადგილას ზედაპირზეა გამოსული ნამარხი ყინულები. 1933 წლიდან არსებობს პოლარული სადგური.
კენიის ფეხბურთის ფედერაცია

კენიის ფეხბურთის ფედერაცია დაარსდა 1960 წელს და იმავე წელს გაწევრიანდა ფიფა-ში. ატარებს კენიის უმაღლეს ჩემპიონატს – პრემიერ-ლიგას. ფედერაცია ორ უთიერთსაწინააღმდეგო ფრაქციებად არის გაყოფილი, პირველს მუჰამედ ჰატიმი ხელმძღვანელობს, რომელსაც მხარს ფიფა უჭერს, მეორეს კი სემ ნიამვეია. ამ უკანასკნელს მხარს კენიის მთავრობა უჭერს.

პრეზიდენტები
კენეთ მატიბა 1974-1978
კლემენტ გაჩანია
ჯობ ომინო
პიტერ კენეთი 1996-2000
მაინა კარიუკი 2000-2004
ალფრედ სამბუ 2004-2007
მუჰამედ ჰატიმი 2007-
ცენტრალური პროვინცია (კენია)

ცენტრალური პროვინცია — კენიის რვა პროვინციიდან ერთ-ერთი. მდებარეობს ქვეყნის ცენტრალურ ნაწილში. დედაქალაქი — ნიერი. შედგება 5 ოლქისგან. 2009 წლის აღწერის მონაცემებით პროვინციის მოსახლეობა შეადგენს 4 383 743 კაცს. მისი ფართობია 13 164 კმ².

კლიმატი
კლიმატი ცენტრალურ პროვინციაში უფრო გრილია, ვიდრე კენიის სხვა ნაწილებში, რადგანაც რეგიონი მდებარეობს შედარებით მაღლა ზღვის დონიდან. წელიწადში ორი აშკარად გამოხატული წვიმების სეზონია: მარტის დასაწყისი — მაისი და ოქტომბერ — ნოემბერი.

ადმინისტრაციული დაყოფა
ეკონომიკა
ცენტრალური პროვინცია არის ყავის ძირითადი მწარმოებელი, რომელიც წარმოადგენს კენიის ეკონიმიკის ძირითად საექსპორტო პროდუქტს.
კენიის მთის ეროვნული პარკი

კენიის მთის ეროვნული პარკი – ეროვნული პარკი კენიაში. დაარსდა 1949 წელს კენიის მთის მიმდებარე ტერიტორიის დაცვის მიზნით. მდებარეობს კენიის აღმოსავლეთი და ცენტრალური პროვინციების ტერიტორიაზე.

პარკის ფართობია 715 კმ², მისი დიდი ნაწილი მდებარეობს ზღვის დონიდან 3000 მეტრზე მაღლა. ტყის რეზერვატის ფართობია 705 კმ², საერთო ჯამში დაცული ტერიტორიის ფართობია 1420 კმ².

1997 წელს ეროვნული პარკი შეიტანეს იუნესკოს მსოფლიო მემკვიდრეობის ძეგლების სიაში.
ლამუ (ქალაქი)

ლამუ — ქალაქი კენიის აღმოსავლეთ ნაწილში, კუნძულ ლამუზე (ლამუს არქიპელაგის ნაწილი). მოსახლეობა 1999 წლის მონაცემებით შეადგენდა 26,000 ადამიანს. მდებარეობს სანაპირო პროვინციაში და ასევე ლამუს ოლქის ადმინისტრაციული ცენტრია.

2001 წელს ქალაქი იუნესკოს მსოფლიო მემკვიდრეობის ძეგლების სიაში შეიტანეს.

ისტორია
ლამუ, კენიის უძველესი მოქმედი ქალაქი, ერთ-ერთი საწყისი სუაჰილის დასახლებათაგანი იყო აღმოსავლეთ აფრიკის სანაპიროზე. არსებობს გადმოცემა, რომ 1415 წელს ჩინელი მოგზაური ჩჟენ ჰეს ფლოტის გემებმა ლამუს კუნძულთან კატასტროფა განიცადა. გადარჩენილი მეზღვაურები კუნძულზე დაფუძნდნენ და ადგილობრივი ქალები შეირთეს. თუმცა ამ ისტორიის ავთენტურობა სადაოა.

ლამუს პორტი სულ მცირე ათასი წელი არსებობდა. ქალაქი პირველად წერილობით აღწერა არაბმა მოგზაურმა აბუ-ალ-მაჰასინიმ, რომელიც 1441 წელს ლამუდან მექაში ჩამოსულ ვექილს შეხვდა.

ქალაქის ისტორიის ღირსშესანიშნავ მოვლენათა შორის იყო 1506 წელს პორტუგალიელთა შემოჭრა და დაახლ. 1813 წელს შელის ბრძოლის შემდეგ ომანის გავლენაში მოხვედრა. პორტუგალიელთა შემოჭრა განაპირობა კუნძულის მოსახლეობის წარმატებამ ინდოეთის ოკეანის სანაპიროს გასწვრივ ვაჭრობის მართვაში. ხანგრძლივი პერიოდის განმავლობაში პორტუგალია მონოპოლიას ფლობდა გემთა მიმოსვლაზე აღმოსავლეთ აფრიკის სანაპიროზე და ექსპორტის გადასახადი ჰქონდა დაწესებული მანამდე არსებულ კომერციის არხებზე. 1580-იან წლებში ლამუელები პორტუგალიელებს აუჯანყდნენ, რასაც ხელი თურქების შემოსევებმაც შეუწყო. 1652 წელს ლამუელებმა ომანის მხადაჭერით პორტუგალიელების გავლენას თავი დააღწიეს. ამ პერიოდიდან ომანის პროტექციის ქვეშ მყოფი ლამუსთვის ოქროს ხანა დაიწყო. ლამუ რეგიონში პოეზიის, პოლიტიკის, ხელოვნებისა და ხელოსნობის, ასევე ვაჭრობის ცენტრი გახდა.

ამჟამად ლამუ პოპულარული ადგილია აუთენტური გამოცდილების მაძიებელი ტურისტებისთვის. ქალაქს მაქსიმალურად აქვს შენახული ისტორიული ერი. ვიწრო ქუჩებში ტვირთის გადატანის ერთადერთი საშუალება სახედარია. მოტორიზებული ტრანსპორტის ძირითადი საშუალება მცირე ზომის კატარღებია.
მიჯიკენდა

მიჯიკენდა – ეთნიკური ჯგუფი აღმოსავლეთ კენიაში. მიეკუთვნება ბანტუს ენაზე მოლაპარაკე ხალხთა ჯგუფს. მათ უკავიათ 200 კილომეტრიანი სანაპირო ზოლი და შედგება 11 დასახლებისაგან. აქ შემონახულია მრავალრიცხოვანი გამაგრებული სოფელი ე. წ. კაია. კაიას მშენებლობა დაიწყო საუკუნეში. და დასრულდა გასუ;ლი საუკუნის 40-იან წლებში. ადგილობრივი მაცხოვრებლებისათვის კაიას ტყე წმინდა ადგილია. იგი 2008 წელს შეიტანეს იუნესკოს მსოფლიო მემკვიდრეობის ძეგლების სიაში, როგორც უნიკალური ძეგლი ტრადიციული კულტურისა, მჭიდროდ დაკავშირებული თანამედროვე ტრადიციებთან.
ანდრო ენუქიძე

ანდრო ვლადიმერის ძე ენუქიძე (დ. 9 იანვარი, 1965, თბილისი) — ქართველი რეჟისორი, დრამატურგი.

ბიოგრაფია
ცნობილი ქართველი თეატრის რეჟისორი ანდრო ენუქიძე დაიბადა 1965 წლის 9 იანვარს.

1987 წელს დაამთავრა საქართველოს თეატრალური ინსტიტუტის დრამის რეჟისურის ფაკულტეტი (დიმიტრი ალექსიძისა და თემურ ჩხეიძის სახელოსნო).

არის ორმოცზე მეტი სპექტაკლის ავტორი, რომლებიც დადგმული აქვს რუსთაველის, მარჯანიშვილის, მუსიკისა და დრამის, რუსთავის, ჭიათურის, გრიბოედოვის, „თეატრი ათონელზე“ და თავისუფალ და ბათუმის თეატრებში. აგრეთვე უცხოეთში: ოპულის კოხანოვსკის სახელობის, ქალაქ ვროცლავის სპულჩესნის, ნოვოსიბირსკის თეატრში "ძველი სახლი", ომსკის მეხუთე და ტრაპიზონის სახელმწიფო თეატრებში.

დადგმები
დავით კლდიაშვილის „ირინეს ბედნიერება“ (რუსთაველის თეატრი), 1994 წ.
„სოლომონი“ (დავით კლდიაშვილის მიხედვით, მარჯანიშვილის თეატრი)
ანტონ ჩეხოვის „ალუბლის ბაღი“ (სპულჩესნი თეატრი)
დავით კლდიაშვილის „მსხვერპლი“ (მერაბ კოსატავს სახელობის თეატრი)
ფრიდრიხ დიურენმატის „მოხუცი მანდილოსნის ვიზიტი“ (რუსთავის თეატრი), 1990 წ.

ფილმოგრაფია
„ტურდეში მომხდარი ამბავი“ (ხორხე ლუის ბორხესის მიხედვით), საქართველოს ტელევიზიის პირველი არხი, 1998 წ.
იუკიო მიშიმას „ჩემი მეგობარი ჰიტლერი“, საქართველოს ტელევიზიის პირველი არხი, 1999 წ.
„წვრილ ვარსკვლავთა ღამე“, ტელესერიალი (45 სერია), სცენარის თანაავტორები: ალექსანდრე (დათო) ქოქრაშვილი, მიხო მოსულიშვილი, კობა ცხაკაია, იოსებ მჭედლიშვილი; თანარეჟისორი: კობა ცხაკაია; საქართველოს ტელევიზიის პირველი არხი, 1999 – 2000 წ.წ.

პიესები და სცენარები
„ხვალ პრემიერაა“ (ტრაგიკომედია ორ მოქმედებად, მიხო მოსულიშვილთან თანაავტორობით), 1989 წ.
„მეცამეტე ექსპერიმენტული“. (ტრაგიკომედია ორ მოქმედებად, მიხო მოსულიშვილთან თანაავტორობით), 1991 წ.
„ქალები ნისლში“, 1998
„ანგელოზი ჩემოდნით“ (სცენარის სინოფსისი), ჟურნალი „ცისკარი“, # 5, 2002 წ.
( « » , , ), 2005 წ.
„ “ (საკუთარი პიესა), დაიდგა ავთანდილ ვარსიმაშვილის „თავისუფალ თეატრში“ – 2010 წ.

ჯილდოები
საქართველოს კულტურის სამინისტროს პრემია პიესისათვის „ხვალ პრემიერაა“ (თანაავტორი მ. მოსულიშვილი), 1989;
საქართველოს კულტურის სამინისტროს პრემია პიესისათვის „მეცამეტე ექსპერიმენტული“ (თანაავტორი მ. მოსულიშვილი), 1991 წ.
სპექტაკლისთვის „კაცია - ადამიანი?!“ (დადგა რობერტ სტურუასთან ერთად) 2000 წელს გახდა რუსთავში გამართული თეატრალური ფესტივალის, „ოქროს ნიღაბის“ ლაურეატი, ნომინაციაში „საუკეთესო რეჟისურა“.
ასევე არის ტრაპიზონის შავი ზღვის აუზის ქვეყნების თეატრალური ფესტივალის ლაურეატი (2002-2005 წწ.).
2005 წელს ქალაქ ნოვგოროდში, დოსტოევსკის სახელობის მეცხრე თეატრალურ ფესტივალზე სპექტაკლისათვის მიენიჭა „გრან პრი“.
უემბლი

უემბლი — საფეხბურთო სტადიონი ჩრდილო-დასავლეთ ლონდონში. გაიხსნა 2007 წელს ძველი უემბლის ადგილზე. იტევს 90,000 ადამიანს და ამ მაჩვენებლით რიგით მეორე სტადიონია ევროპაში. არის ინგლისის ეროვნული საფეხბურთო ნაკრების საშინაო მოედანი. მასპინძლობს ინგლისის საფეხბურთო თასის გათამაშების ფინალურ შეხვედრებს. ხელმძღვანელობს ინგლისის ფეხბურთის ასოციაცია.

ძველი უემბლის სტადიონი, რომელიც 1923 წელს აშენდა, ასევე მსოფლიოს ერთ-ერთი ყველაზე ცნობილი სტადიონი იყო დანგრევამდე – 2003 წლამდე.

გალერეა
კვიპროსის გეოგრაფია

კვიპროსი — კუნძულოვანი სახელმწიფო ხმელთაშუა ზღვის აღმოსავლეთით. ხმელთაშუა ზღვაში ეს კუნძული მესამეა ფართობით (იტალიური კუნძულების სიცილიისა და სარდინიის შემდეგ) და მას მსოფლიოს კუნძულებს შორის 81-ე ადგილი უკავია ფართობის მხრივ. კვიპროსი მდებარეობს მცირე აზიის ნახევარკუნძულის (თურქეთის) სამხრეთით, კუნძული რამდენიმე კილომეტრითაა დაცილებული აზიის კონტინენტს. ეს ტერიტორია განეკუთვნება დასავლეთ აზიას იგივე ახლო აღმოსავლეთს: კვიპროსი თავისი მდებარეობიდან გამომდინარე აგრეთვე შიძლება მივაკუთვნოთ სამხრეთ ევროპას და ჩრდილოეთ აფრიკას. ეს ტერიტორია შედიოდა ჯერ საბერძნეთის, ხოლო შემდგომ ლევანტის, ბიზანტიის და ბრიტანეთის შემადგენლობაში. 2004 წლის 1 მაისს კვიპროსის რესპუბლიკა გაწევრიანდა ევროკავშირში.

კვიპროსის კუნძული თურქეთისგან დაშორებულია 75 კილომეტრით, სირიიდან და ლიბანიდან შესაბამისად, 105 და 108 კილომეტრით, ისრაელიდან 200 კმ-ით, კვიპროსის სამხრეთით მდებარეობს ეგვიპტე რომლისგანაც 380 კილომეტრითაა დაცილებული, ჩრდილო-დასავლეთით მდებარეობს საბერძნეთის შემადგენლობაში არსებული დოდაკენსის კუნძულები.

კუნძულზე ფიზიკური თვალსაზრისით, მნიშვნელოვანი ადგილი მთიან რელიეფს უკავია. ტროდოსის მთები ძირითადად მდებარეობს ქვეყნის სამხრეთ და დასავლეთ ნაწილში და მოიცავენ ტერიტორიის დიდ ნაწილს, აქ მდებარეობს კუნძულის უმაღლესი წერტილი მთა ოლიმპი (1,952 მ). კირნიას ქედი მოიცავს კუნძულის ჩრდილოეთ ნაწილს, ეს მთები დიდი სიმაღლით არ გამოირჩევა. კუნძულზე არის აგრეთვე ორი მთათა სისტემა. დაბლობებს ძირითადად ტერიტორიის აღმოსავლეთი ნაწილი უკავია.

გეოპოლიტიკური, თვალსაზრისით კუნძული იყოფა ოთხ ნაწილად. კვიპროსის რესპუბლიკა მოიცავს, კუნძულის დიდ ნაწილს, მის მთავრობა მთელ მსოფლიოში თითქმის ყველა ქვეყანამ ცნო. ჩრდილოეთი კვიპროსი მდებარეობს კუნძულის ჩრდილოეთ ნაწილში და ის მხოლოდ თურქეთის მიერაა აღიარებული, როგორც დამოუკიდებელი ქვეყანა. გაეროს მიერ აქ შექმნილია ბუფერული ზონები რომელიც ერთმანეთისგან გამოყოფს ორ ტერიტორიას, ამ ტერიტორიების მმართველია გაერთიანებული სამეფო, კვიპროსზე არსებული ბუფერული ტერიტორიები გაერთიანებული სამეფოს ზღვისიქითა ტერიტორიაა.
ბულგარეთის გეოგრაფია

ბულგარეთი არის სახელმწიფო სამხრეთ-აღმოსავლეთ ევროპაში, ესაზღვრება რუმინეთი, სერბეთი, ჩრდილოეთი მაკედონია, საბერძნეთი და თურქეთი, აღმოსავლეთიდან ქვეყანას საზღვრობს შავი ზღვა. ბულგარეთის ჩრდილოეთი საზღვარი რუმინეთთან მიუყვება მდინარე დუნაის, ქალაქ სილისტრადან უკვე საზღვარი მდინარეს აღარ მიუყვება. ბულგარეთის ფართობი შეადგენს 110,550 კვადრატულ კილომეტრს, ფართობით აღემატება კუნძულ ისლანდიას და აგრეთვე აშშ-ის შტატ ტენესის. ქვეყანას სამხრეთიდან ესაზღვრება თურქეთი და საბერძნეთი, აღმოსავლეთიდან სერბეთი და ჩრდილოეთი მაკედონია, ხოლო ჩრდილოეთით რუმინეთი. ბულგარეთის გეოგრაფიული ცენტრი მდებარეობს ქალაქ უზანაში.

ბულგარეთში კლიმატზე უდიდეს გავლენას ახდენს ალპური და შავი ზღვის ჰავა. აქ არის რამდენიმე მთიანი რეგიონი, რომელთაგანაც აღსანიშნავია რილა, პირინი და სტარა-პლანინა, სტარა-პლანინა ჩრდილოეთი და სამხრეთი ბულგარეთის კლიმატგამყოფია. ქვეყნის მნიშვნელოვანი ნაწილი უკავია დაბლობებს, დაბლობები ძირითადად შავი ზღვის სანაპირო ზოლში და მდინარე დუნაის პირასაა.
ჩრდილები (საიდუმლო მასალები)

ჩრდილები — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეექვსე ეპიზოდი, რომელიც ეთერში გავიდა 1993 წლის 22 ოქტომბერს.

სიუჟეტი
საიდუმლო სამთავრობო სააგენტოს თხოვნით, მალდერი და სკალი იკვლევენ ორი მამაკაცის გვამს. თითქოს ორივე შიგნიდან არის გაგუდული. მალდერი ყველას თავს მოაჩვენებს, თითქოს ასეთი რამ არ უნახავს, მაგრამ მოგვიანებით სკალის უამბობს, რომ ასეთი შემთხვევები ფსიქოკინეტიკური ძალის ზემოქმედების მაგალითებია.

დამატებითი აგენტების გარეშე, მალდერი და სკალი აწარმოებენ საკუთარ გამოძიებას და ფილადელფიის შტატში მსგავსი მკვლელობის შემთხვევას აღმოაჩენენ. ადგილობრივი პოლიცია მათ მკვლელობის სცენების ჩანაწერსაც მიაწვდის.

აგენტები პოულობენ ლორენ კაიტს, რომელიც მუშაობს კომპანიაში . მისი აღიარებით, ეს ადამიანები ესხმოდნენ მას თავს, მაგრამ გაექცა და არც პოლიციაში განუცხადებია. აგენტები უკან დაბრუნებისას მოულოდნელ პრობლემას აწყდებიან - მათი მანქანა ძალიან დიდ სიჩქარეზე მიჰქრის და არ ექვემდებარება კონტროლს. თუმცა ორივე გადარჩება, მაგრამ მალდერი ფიქრობს, რომ ინციდენტში ლორენიც არის გარეული.

ამ უკანასკნელის სახლის დათვალიერებისას მალდერი მას ფანჯარასთან მდგომს გადაიღებს, მაგრამ ფოტოლაბორატორიაში გამჟღავნების შემდეგ ჩანს მისი ყოფილი უფროსის, ჰოვარდ გრეივზის სახეც. ლორენს კვლავ ესხმიან თავს, მაგრამ უჩინარი ძალა მკვლელებს თავად უსწორდება. ლორენი დაკავებულია დასაკითხად. იგი საბოლოოდ, აღიარებს, რომ მისი უფროსი მოკლული იქნა კომპანიის თანამშრომელ რობერტ დორლანდის მიერ - მას შემდეგ, რაც გრეივი იმუქრებოდა, რომ აღარ ითანამშრომლებს ტერორისტულ დაჯგუფება -თან (რომელსაც უახლეს სამხედრო აღჭურვილობას აწვდიდა). ამის შემდეგ გრეივის სული ლორენის დაცვას ცდილობდა.

 კომპანიის ოფისში არალეგალური გაყიდვების დამადასტურებელი დოკუმენტების მოსაპოვებლად ჩხრეკას ატარებს. გრეივის სული ხევს კედლებს და ჩნდება იქ დამალული დისკეტა, რომელზეც ჩაწერილია საჭირო ინფორმაცია. მის საფუძველზე დორლანდის წინააღმდეგ აღძრულია საქმე.
დობრუჯა

დობრუჯა, ან დობრუდჯა (; ; ; ) — ისტორიული ოლქი ბულგარეთსა და რუმინეთში, მდებარეობს მდინარე დუნაის და შავ ზღვას შორის, მოიცავს დუნაის დელტას, რუმინეთის სანაპიროს და ყველაზე ჩრდილოურ ნაწილს, აქვე შედის ბულგარეთის სანაპირო ზოლიც. დობრუჯას ტერიტორია მოიცავს ჩრდილოეთ დობრუჯას რუმინეთში და სამხრეთ დობრუჯას ბულგარეთში.

რუმინეთში არსებული დობრუჯას ტერიტორია შედგება, ორი ჟუდეცისგან: კონსტანცა და ტულჩა, ამ ტერიტორიის ფართობი შეადგენს 15 500 კმ² და აქ მილიონზე მეტი ადამიანი ცხოვრობს. რუმინეთის დობურჯაში არსებული მნიშვნელოვანი ქალაქები: კონსტანცა, ტულჩა, მედგიდია და მანგალია. ბულგარეთის რეგიონი დობრუჯა იყოფა ორ რეგიონად: დობრიჩად და სილისტრად. ამ ტერიტორიის ფართობი შეადგენს 7 565 კმ², აქ მცხოვრებთა რაოდენობა შეადგენს 350 000 ადამიანს, ბულგარული დობრუჯას მნიშვნელოვანი ქალქებია: დობრიჩი და სილისტრა (რეგიონის ადმინისტრაციული ცენტრი).
მერიდიანი

მერიდიანი (ლათ. ) — დედამიწის პოლუსების შემაერთებელი წრეხაზებია. მერიდიანის ერთგრადუსიანი რკალის სიგრძე საშუალოდ 111,1 კმ-ს შეადგენს, საშუალო სიგრძე 40 009 კმ-ს. მერიდიანების გრადუსების ათვლა იწყება გრინვიჩის მერიდიანიდან.
გეომაგნიტური ველის ძალწირის პროექცია დედამიწის ზედაპირზე. მაგნიტური მერიდიანები თავს იყრის დედამიწის ჩრდილოეთ და სამხრეთ მაგნიტურ პოლუსებში. მაგნიტურ მერიდიანზე გამავალ ვერტიკალურ სიბრტყეს მაგნიტური მერიდიანის სიბრტყე ეწოდება. დედამიწის ზედაპირის მოცემულ წერტილში მაგნიტური მერიდიანის სიბრტყე არ ემთხვევა გეოგრაფიული მერიდიანის სიბრტყეს. კუთხეს მათ შორის მაგნიტური მიხრილობა ეწოდება. ეს კუთხე იცვლება ადგილსა და დროის მიხედვით.
განარჩევენ აგრეთვე გეომაგნიტურ მერიდიანს — მოცემულ წერტილსა და ჩრდილოეთ და სამხრეთ გეომაგნიტური პოლუსების შემაერთებელ წრფეზე გამავალი სიბრტყის დედამიწის ზედაპირთან გადაკვეთის ხაზს. გეომაგნიტური მერიდიანები დიდი წრეწირების რკალების თანხვედრილია. მაგნიტური მერიდიანებისაგან განსხვავებით, რომლებიც დედამიწის რეალურ მაგნიტურ ველს ასახავს, გეომაგნიტური მერიდიანები ასახავს მის პირველ მიახლოებას — ერთგვაროვნად დამაგნიტებული დედამიწის სფეროს ველს.
პარალელი

პარალელი — ეკვატორის პარალელურად, ჩრდილოეთით და სამხრეთით გავლებული წრეხაზებია. პარალელები გვიჩვენებს დასავლეთ და აღმოსავლეთ მიმართულებას. ეკვატორის ორივე მხარეს, პარალელების სიგრძე იკლებს და პოლუსებთან ისინი საერთოდ წყდება. ნებისმიერი ერთი პარალელი ყველა მერიდიანის პერპენდიკულარულია გადაკვეთის წერტილებში.
ელდორეტი

ელდორეტი — ქალაქი კენიაში, ქვეყნის დასავლეთ ნაწილში უგანდის საზღვართან ახლოს, რიფტ-ველის პროვინციაში. ელდორეტის მოსახლეობა 2007 წლის აღწერით დაახლოებით 230,000 კაცს ითვლის და ამ მონაცემით იგი ქვეყნის სიდიდით მეოთხე ქალაქია.

სახეწლწოდება
ქალაქის სახელწოდება მასაის ხალხის ენიდან მომდინარეობს. "ელდორე" მასაის ენაზე "ქვიან მდინარეს" ნიშნავს, რაც ქალაქში გამავალ მდინარე სოსიანის კალაპოტს აღწერს. მდინარე სოსიანი ნილოსის შენაკადია.

ისტორია
ქალაქის ტერიტორიაზე მასაის ხალხის დასახლებამდე სირიკვას კულტურის ხალხი სახლობდა. მასაის აღმავლობა - საუკუნეებში დაიწყო და მათ მარტივად დაიპყრეს ტურკანის ტბის მიმდებარე ტერიტორიები. მასაის ჰქონდა ბევრად უფრო დახვეწილი საბრძოლო იარაღის კულტურა და საზოგადოებრივი წყობა, ვიდრე მანამდე აქ დასახლებულ ხალხებს.
ქალაქის ოფიციალური ფუნქციონირება 1910 წელს დაიწყო, როდესაც აქ "სისიბოს" საფოსტო ოფისი გაიხსნა. ამას მალევე მოჰყვა დამატებით 60 აფრიკელთა ოჯახის ჩამოსახლება ელდორეტში 1911 წელს. ელდორეტში რკინიგზა 1924 წელს გაიყვანეს. 1928 წლისთვის კი შეიქმნა პირველი სასმელი წყლის წყალმომარაგები სისტემა მდინარე სოსიანიზე. ელექტროენერგია მოგვიანებით, 1933 წელს გამოჩნდა ამ ქალაქში.
ლითოსფერო

ლითოსფერო — დედამიწის ყველაზე გარე, მაგარი გარსი. შედგება დანალექი, გრანიტული და ბაზალტური შრეებისაგან. განასხვავებენ ოკეანურ და კონტინენტურ ქერქს. ოკეანურ ქერქს გრანიტის შრე არ ახასიათებს. დედამიწის ქერქის მაქსიმალური სისქე 70 კმ-ია (მთიან მხარეებში), 30-40 კმ ვაკეების ქვეშ, ოკეანის ქვეშ — 5-10 კმ.
სანაპირო პროვინცია (კენია)

სანაპირო პროვინცია — კენიის 8 პროვინციიდან ერთ-ერთი. მდებარეობს ქვეყნის სამხრეთ-აღმოსავლეთ ნაწილში. დედაქალაქი — მომბასა. შედგება 6 ოლქისაგან.

პროვინციას დასავლეთიდან ესაზღვრება აღმოსავლეთის და რიფტ-ველის, ჩრდილოეთიდან ჩრდილო-აღმოსავლეთის პროვინციები, სამხრეთიდან ესაზღვრება ტანზანია, აღმოსავლეთიდან კი ინდოეთის ოკეანე.

2009 წლის აღწერის მონაცემებით პროვინციის მოსახლეობა შეადგენს 3 325 307 კაცს. მისი ფართობია 82 893 კმ². სიმჭიდროვე – 40,12 ად./კმ².

პროვინციაში მდებარეობს იუნესკოს მიერ დაცული ქალაქი ლამუ.

მოსახლეობა
პროვინციაში ცხოვრობენ სუაჰილის, მიჯიკენდას და სხვა ხალხების წარმომადგენლები.

ქალაქები
პროვინციის ადმინისტრაციული ცენტრი და მთავარი ქალაქია — მომბასა. პროვინციის სხვა ქალაქებია: დიანი (ტურისტული ცენტრი ქვიშიანი პლაჟებით), მალინდი, ლამუ (არქიპელაგ ლამუზე) და ვატამუ (აქ მდებარეობს აღმოსავლეთ აფრიკაში ერთადერთი საზღვაო ნაკრძალი).

ადმინისტრაციული დაყოფა
ევროპის ერთა თასის პირველი დივიზიონი 2010-2012

ევროპის ერთა თასის პირველი დივიზიონი 2010-2012 — ევროპის ერთა თასის პირველი დივიზიონის გათამაშება.

დივიზიონში თამაშები ჩატარდა ორ წლიანი სისტემით, სადაც გუნდებს ორი თამაშის გამართვა მოუწიათ ერთმანეთთან შინ და გარეთ. 2009 წლიდან მოყოლებული გამარჯვებული ერთი წლის შედეგით ვლინდება. 2011-12 წლების გამარჯვებული გახდა საქართველოს ეროვნული ნაკრები.

ცხრილი - დივიზიონი 1
ცხრილში ქულები ნაწილდება შემდეგი სისტემით:
4 ქულა მოგებისათვის
2 ქულა ფრეს შემთხვევაში
0 ქულა წაგებისათვის
1 ბონუს ქულა მატჩში 4 და უფრო მეტი ლელოს დადებისათვის
1 ბონუს ქულა 7 და უფრო ნაკლები ქულით წაგებისათვის

მატჩების კალენდარი
ცხრილი - დივიზიონი 1
მატჩების კალენდარი
ოპოზიციის ლიდერი (გაერთიანებული სამეფო)

მისი აღმატებულესობის უაღრესად ლოიალური ოპოზიციის ლიდერი (უფრო ხშირად ცნობილი, როგორც უბრალოდ თემთა პალატის ოპოზიციის ლიდერი) — თანამდებობა ბრიტანეთის პარლამენტის თემთა პალატაში. ამ თანამდებობაზე მომსახურე პოლიტიკოსი არის ოფიციალური ოპოზიციის (ანუ მისი აღმატებულესობის უაღრესად ლოიალური ოპოზიციის) ლიდერი. ლორდთა პალატას ასევე ჰყავს ოპოზიციის ლიდერი. უწინ, ამ ორი პალატის ოპოზიციის ლიდერები თანასწორნი იყვნენ თუმცა მეოცე საუკუნის საწყისებიდან მოყოლებული, თემთა პალატის ოპოზიციის ლიდერი უფრო მნიშვნელოვან პოლიტიკურ ფიგურად მიიჩნევა.

ოპოზიციის ლიდერი ჩვეულებრივ იმ ყველაზე დიდი პარტიის ლიდერია, რომელიც მთავრობაში არ შედის. ჩვეულებრივ ასეთი პარტია თემთა პალატაში სიდიდით მეორეა. გაერთიანებული სამეფოს ოპოზიციის ლიდერი განიხილება, როგორც ბრიტანეთის ალტერნატიულ პრემიერ-მინისტრად და არის მრჩეველთა საბჭოს წევრი.

ამჟამად, თემთა პალატის ოპოზიციის ლიდერია კონსერვატიული პარტიის ლიდერი რიში სუნაკი.
აღმოსავლეთი პროვინცია (კენია)

აღმოსავლეთი პროვინცია — კენიის რვა პროვინციიდან ერთ-ერთი. მდებარეობს ქვეყნის ცენტრალურ ნაწილში. დედაქალაქი — ემბუ. შედგება 8 ოლქისაგან.

პროვინციას დასავლეთიდან ესაზღვრება რიფტ-ველის, ცენტრალური და ნაირობის, აღმოსავლეთიდან ჩრდილო-აღმოსავლეთის და სანაპირო პროვინციები, ხოლო ჩრდილოეთიდან ეთიოპია.

2009 წლის აღწერის მონაცემებით პროვინციის მოსახლეობა შეადგენს 5 668 123 კაცს. მისი ფართობია 153 404 კმ². სიმჭიდროვე – 36,95 ად./კმ².

გეოგრაფია
პროვინციაში მდებარეობს კენიის მთა – კენიის უმაღლესი მწვერვალი, უდაბნო ჰამბი და ტურკანის ტბის აღმოსავლეთის ნაწილი. პროვინციის ჩრდილოეთ ნაწილში ხშირია გვალვები.

მოსახლეობა
განსაკუთრებით მჭიდროდაა დასახლებული პროვინციის სამხრეთი ნაწილი, სადაც ცხოვრობენ ბანტუს ენებზე მოლაპარაკე ხალხი: კიკუიუ, კამბა, მერუ და ემბუ. ჩრდილოეთით ცხოვრობენ კუშიტურ ენებზე მოლაპარაკე ორომოელი და სომალელი მომთაბარე ხალხის ჯგუფები.

ადმინისტრაციული დაყოფა
ჩრდილო-აღმოსავლეთი პროვინცია (კენია)

ჩრდილო-აღმოსავლეთი პროვინცია (, , ) – კენიის რვა პროვინციიდან ერთ-ერთი. მდებარეობს ქვეყნის ჩრდილო-აღმოსავლეთ ნაწილში. დედაქალაქი — გარისა. შედგება 3 ოლქისგან.

პროვინციას დასავლეთიდან ესაზღვრება აღმოსავლეთის, ხოლო სამხრეთ-დასავლეთიდან სანაპირო პროვინციები, ხოლო ჩრდილოეთიდან სომალი.

2009 წლის აღწერის მონაცემებით პროვინციის მოსახლეობა შეადგენს 2 310 757 კაცს. მისი ფართობია 126 852 კმ².

მოსახლეობა
პროვინციის ძირითადი მოსახლეობაა სომალელები. მის ტერიტორიაზე განლაგებულია სომალელი ლტოლვილების მრავალრიცხოვანი ბანაკები.

ადმინისტრაციული დაყოფა
ნიანზის პროვინცია

ნიანზის პროვინცია — კენიის რვა პროვინციიდან ერთ-ერთი. მდებარეობს ქვეყნის სამხრეთ-დასავლეთ ნაწილში. დედაქალაქი — კისუმუ, კენიის სიდიდით მესამე ქალაქი. შედგება 6 ოლქისაგან.

პროვინციას აღმოსავლეთიდან ესაზღვრება რიფტ-ველის და ჩრდილოეთიდან დასავლეთის პროვინციები, სამხრეთიდან ტანზანია, დასავლეთიდან კი ვიქტორიის ტბა.

2009 წლის აღწერის მონაცემებით პროვინციის მოსახლეობა შეადგენს 5 442 711 კაცს. მისი ფართობია 12 613 კმ². სიმჭიდროვე – 431,52 ად./კმ².

ეტიმოლოგია
სახელწოდება მოდის ბანტუს ერთ-ერთი ტომიდან — სუკუმადან, რომლებიც ცხოვრობენ ვიქტორიის ტბის ტანზანიის ნაპირზე, რომელიც ნიშნავს წყლის დიდ მასას.

კლიმატი
კლიმატი ტროპიკული ნოტიოა.

მოსახლეობა
პროვინციის ძირითად მოსახლეობას შეადგენენ ლუოს და ბანტუს ენებზე მოლაპარაკე სხვა ეთნიკური ჯგუფები.

ენები
ნიანზის პროვინციაში უპირატესი ენაა — დოლუო. ასევე გავრცელებულია ნილოტური ენები, რომლებიც სამხრეთ სუდანიდან არის გავრცელებული.

სხვა ენებია — გუსიი, ლუჰიას ენები, კურია, სუაჰილი და ინგლისური. სხვა ენებზე ლაპარაკობენ კენიელი თემების და მიგრანტების მცირე ჯგუფები.

ადმინისტრაციული დაყოფა
ხვალინდელი დღე არასოდეს მოკვდება

ხვალინდელი დღე არასოდეს მოკვდება — 1997 წელს გამოსული რიგით მე-18 ოფიციალური ფილმი ჯეიმზ ბონდის შესახებ. ეს აგრეთვე არის ბონდიანის რიგით მეორე ფილმი მსახიობ პირს ბროსნანის მონაწილეობით. მოვლენები ამ ფილმში მითარდება უახლოეს მომავალში. სიუჟეტის მიხედვით, ბონდი ცდილობს, შეაჩეროს მედია მაგნატი, რათა არ დატრიალდეს მესამე მსოფლიო ომი.

მუსიკა
რაილა ოდინგა

რაილა ოდინგა (; დ. 7 იანვარი, 1945, მასენო — გ. 15 ოქტომბერი, 2025, კუტატუკულამი, ინდოეთი) — კენიის პოლიტიკური მოღვაწე, კენიის პრემიერ-მინისტრი 2008 წლიდან. კენიის პირველი ვიცე-პრეზიდენტის ჯარამოგი ოგინგა ოდინგას შვილი.

1992 წლიდან – პარლამენტის წევრი.
2001–2002 წწ. – ენერგეტიკის მინისტრი.
2003–2005 — გზების მინისტრი.

2007 წელს საპრეზიდენტო არჩევნების და მის საფუძველზე განვითარებული კენიის კრიზისის პერიოდში ეთნიკურ საფუძველზე იგი დაუპირისპირდა ქვეყნის მოქმედ პრეზიდენტს მვაი კიბაკის. 2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა.